OpenLLM-France/wikimedia huggingface dataset:
# Wyoming (Minnesota)

Wyoming és una població dels Estats Units a l'estat de Minnesota. Segons el cens del 2000 tenia 3.048 habitants.

## Demografia

Segons el cens del 2000, Wyoming tenia 3.048 habitants, 1.023 habitatges, i 848 famílies. La densitat de població era de 412,9 habitants per km².
Dels 1.023 habitatges en un 50,1% hi vivien nens de menys de 18 anys, en un 69,2% hi vivien parelles casades, en un 10,9% dones solteres, i en un 17,1% no eren unitats familiars. En el 13,3% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,23.
Per edats la població es repartia de la següent manera: un 32,6% tenia menys de 18 anys, un 7,1% entre 18 i 24, un 33,6% entre 25 i 44, un 19,7% de 45 a 60 i un 7% 65 anys o més.
L'edat mediana era de 32 anys. Per cada 100 dones de 18 o més anys hi havia 94,7 homes.
La renda mediana per habitatge era de 56.192 $ i la renda mediana per família de 62.118 $. Els homes tenien una renda mediana de 40.959 $ mentre que les dones 28.272 $. La renda per capita de la població era de 20.290 $. Entorn del 2,7% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wyoming». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Wyoming». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Ximo Rovira i Coca

Ximo Rovira i Coca (Madrid, 1961) és un presentador de televisió valencià nascut a Madrid. Els seus primers passos professionals van ser precisament en la seua localitat natal, on va treballar a l'emissora local de la Cadena SER entre el 1984 i el 1989.
El 1990 es va incorporar a Televisió Valenciana, Canal 9, on va presentar el concurs Tria Tres, sota la direcció de Sergi Schaaf. El 1991-1992 va col·laborar a l'espai Olé tus vídeos, presentat per Rosa Maria Sardà i emés per cinc canals autonòmics.
Als següents anys va continuar treballant tant a Canal 9 (al costat de Núria Roca) com a Ràdio Nou.
El 1997 va començar a presentar el polèmic programa Tómbola, produït a València i emés per Canal 9, Telemadrid, Canal Sur i multitud de cadenes locals de tot l'Estat. El programa va estar en antena fins al 2004 amb excel·lents resultats d'audiència, a pesar dels seus polèmics continguts. Seguidament va dirigir el programa "Escàner", a Canal 9.
Potseriorment va continuar a la cadena amb el magazín vespertí "El café de Ximo". Canal 9 va oferir al presentador "Xamba", un concurs diari de sobretaula amb la participació de xiquets.
El 2007 Ximo Rovira va fer el salt a la televisió d'àmbit nacional amb el reality show d'Antena 3 Unan1mous.
El 2007 i 2008 va substituir el popular presentador Jaime Cantizano per realitzar les versions d'estiu dels programes de la premsa del cor ¿Dónde estás corazón? i En Antena, que rep el nom "En Antena Splash".

## Programes de televisió que ha presentat

* Tria Tres (1990) (Canal 9)
* Olé tus vídeos (1991-1992) (Canal 9, Telemadrid, Canal Sur, ETB i TVG).
* El món per un forat (1993)
* Enhorabona (1993) (Canal 9)
* Vídeos, Vídeos (1994) (Antena 3)
* Hui en dia (1995) (Canal 9)
* Si l'encerte l'endivine (1997) (Canal 9)
* Tómbola (1997-2004) (Canal 9, Telemadrid i Canal Sur)
* Escàner (2005) (Canal 9)
* El café de Ximo (2005) (Canal 9)
* Xamba (2005) (Canal 9)
* Unam1ous (2007) (Antena 3)
* ¿Dónde estás, corazón? (2007, edició d'estiu) (Antena 3)
* En antena splash (2007) (Antena 3)
* Impacto Total (2007) (Antena 3)
* Vaya par... de tres (2009) (Antena 3) Aquest programa durà molt poc a causa de la poca audiència front a Sálvame de Tele 5
* Menuda és la nit (2010) (Canal 9)

## Referències

* ↑ «Infofalles». Arxivat de l'original el 2018-07-12. [Consulta: 12 juliol 2018].
# Ximo Tébar

Ximo Tébar (València, 1963) és un músic guitarrista de jazz valencià.

## Biografia

S'inicia amb la guitarra amb 7 anys, i amb 17 ja es dedica professionalment a la música. Des d'aleshores ha realitzat nombroses gires i gravacions per Espanya, Europa i Amèrica, liderant la seua pròpia formació "Ximo Tebar Band" o amb prestigiosos solistes com Johnny Griffinn, Benny Golson, Tete Montoliu, Anthony Jackson, Lou Bennett, Pedro Iturralde, Lou Donaldson, Dr. Lonnie Smith, Louie Bellson, Jorge Pardo, Joey DeFrancesco, Mike Mossman, Jan Ackerman, etc.
Tébar també ha rebut importants i nombrosos premis, destacant al millor solista de la Mostra Nacional de Jazz que atorga el Ministeri de Cultura d'Espanya el 1989 i 1990 de manera consecutiva.
Ximo Tébar és el president de l'Associació de Músics de Jazz del País Valencià (Promúsics) i dirigeix el seu propi segell discogràfic Omix Records. També es dedica a la pedagogia musical i imparteix classes en Seminaris i en la seva escola de música, l'"Aula de Música Alameda" on ensenya guitarra i coordina el Departament de Música Moderna i Jazz.
El guitarrista valencià ha evolucionat al llarg de la seua carrera partint de la tradició del Bebop, ha anat incorporant diferents influències diverses que abasten des dels aires flamencs a certs matisos pop.

## Discografia
### En solitari o amb formacions liderades per ell

* 1988 - "Aranzazu" (Omix Records)
* 1990 - "Anis del Gnomo" (Omix Records)
* 1991 - "Live in Russia" (Omix Records)
* 1992 - "Hello Mr. Bennett" (WEA), amb Lou Bennett i Idris Muhammad
* 1993 - "Te Kiero con K" (WEA)
* 1995 - "Son Mediterraneo" (WEA)
* 1997 - "So Waht" (WEA), amb Dr Lonnie Smith i Billy Brooks
* 1998 - "Homepage" (WEA)
* 2001 - "Goes Blue" (Omix), amb Dr L. Smith, I. Muhammad i Lou Donaldson
* 2003 - "Embrujado" (Omix)
* 2004 - "The champs" (Omix), amb Joey DeFrancesco i I. Muhammad
* 2006 - "Eclipse" (Omix) amb Dave Samuels, Anthoni Jackson, Donald Edwards, Cesar Giner, Rob Bargad, etc.
* 2008 - "Steps" (Omix) amb Orrin Evans, Donald Edwards, Alex Blake, Boris Kozlov, etc.

### Com a col·laborador

* 1990 - "Colors" (EGT) amb Joc Fora
* 1990 - "Habitación blanca" (EGT) amb Ricardo Belda Trio
* 1992 - "Now hear my meaning" amb Lou Bennett Quartet
* 1994 - "Pequeñas cosas" (WEA) amb Presuntos Implicados
* 2002 - "Introducing" (Omix) amb David Pastor
* 2002 - "Tristeza de amar" (Omix) amb Ester Andújar
* 2003 - "Innsbruck" (Omix) amb Amadeu Adell
* 2003 - "My ideal" (Omix) amb Ricardo Belda Trio
* 2003 - "Donna'm jazz" (EGT) amb Donna'm Jazz
* 2004 - "Celebrating Cole Porter" (Omix) amb Ester Andújar
* 2004 - "Sketch" (Omix) amb Dave Schnitter
* "Huge in Japan" amb Dario Boente
* 2007 - "El principio" (Omix) amb Ricardo Belda

## Enllaços externs

* Web de Ximo Tébar
* My Space de Ximo Tébar
# Zignematàcies

Les zignematàcies (Zygnemataceae) constitueixen una família d'algues verdes filamentoses no ramificats. El més conegut dels gèneres d'aquesta família és Spirogyra. Les espècies de Spirogyra es poden observar a la primavera com a masses flotants d'un color verd groguenc, en aigües tranquil·les. Presenten les parets cel·lulars llises, sense porus. Els filaments creixen de manera intercalar per allargament i divisió transversal de totes les cèl·lules que el formen.

## Referències

* ↑ Strasburger.Tratado de Botánica. Diversos autors. Editorial OMEGA. 35a edició (2004).
# Zigoitia

Zigoitia (en castellà Cigoitia) és un municipi d'Àlaba, de la Quadrilla de Zuia. Agrupa els 16 concejos d'Okoizta, Apodaka, Berrikano, Buruaga, Eribe, Etxebarri-Ibiña, Etxaguen, Gopegi, Larrinoa, Letona, Manurga, Mendarozketa, Murua, Olano, Ondategi, Zaitegi i Zestafe.

## Topònim

El topònim Zigoitia es creu que deriva de l'expressió en basc Zuia goitia (Zuia de dalt), sent Zuia la vall i municipi amb el qual limita Zigoitia a l'oest. En la Reja de San Millán, document datat en 1025, s'esmenta l'existència d'una Zuffia de Suso i una altra Zuffia de Iusso, pertanyents a l'alfoz de Divina. Per la seva localització geogràfica comparativa, per la similitud del nom i pel nombre de tributs que se'ls assignen (molt majors que els d'un simple llogaret i comparables als d'una vall); sembla bastant clar que el topònim Zuffia està relacionat amb la veu moderna Zuia.
També s'esmenta l'existència d'una Zuhiabarrutia a l'alfoz de Osinganin. Juan Antonio Llorente en el seu llibre Notícies històriques de les tres Províncies Vascongades (1807) va identificar Zuffia de Suso amb la moderna Zigoitia i Zuffia de Iusso amb la moderna Zuia. Segons comenta aquesta autor la traducció al basc de l'expressió suso és goitia. Així cap suposar que el topònim que els monjos riojano escrivien com Zuffia de Suso, es digués localment Zuffia-goitia.
En els segles posteriors es troba registrat el nom com Zuhigutia (1233), Çoygoitia (1257), Zuigoitia (1338), fins a aparèixer finalment com Cigoitia en 1457; mostrant l'evolució del nom al llarg de l'Edat Mitjana. El veí Zuffia de Yuso acabaria sent conegut simplement com a Zuiya. Sobre el significat final del topònim Zuia, molts autors creuen que està relacionat amb la paraula basca zubia (el pont), que en certes ocasions ha donat origen a la variant zufia en toponímia. L'evolució del topònim hauria pogut ser la següent: Zubia ?→ Zuffia (1025) →Zufia (1089) → Zuia (1457) → Zuya.
Com a dada curiosa, el principal curs fluvial de Zigoitia és el riu Zubialde (lit.en euskera zona de ponts); que pren el nom de riu Zaia quan abandona el municipi en direcció a la Planada alabesa. El fet que Zigoitia estigui més alta que la veïna Zuia, explicaria el nom de Zuia de Dalt. També cal constatar l'existència de forts vincles històrics entre ambdós valls; ja que Zigoitia va pertànyer històricament a la Quadrilla de Zuia. Zigoitia és la forma normalitzada del topònim en basc, d'acord amb la pronunciació actual del nom en aquest idioma i l'ortografia moderna de l'euskera. En 1995 va ser adoptada per l'ajuntament com denominació oficial del municipi. Va ser publicat pel BOE el 13 de setembre de 1996.
# Yang Yali

Yang Yali és una esportista xinesa que va competir en piragüisme en la modalitat d'aigües tranquil·les, guanyadora de dues medalles de plata al Campionat Mundial de Piragüisme els anys 2006 i 2007.

## Palmarès internacional

Campionat del món :
| Any | Lloc | Medalla | Esdeveniment |
| 2006 | Szeged ( Hongria) | 2 | K2 1000 m |
| 2007 | Duisburg ( Alemanya) | 2 | K4 1000 m |

## Referències

* ↑ Yang Yali en Canoeresults.eu (en anglès).
* ↑ Llesta de medallistes olímpics i mundials en piragüisme (1936-2007): part 1, part 2. Federació Internacional de Piragüisme (anglès)

## Enllaços externs

* http://www.canoeicf.com/site/canoeint/if/downloads/result/Pages%201-41%20from%20Medal%20Winners%20ICF%20updated%202007-2.pdf?MenuID=Results%2F1107%2F0%2CMedal%5Fwinners%5Fsince%5F1936%2F1510%2F0 ICF medalists for Olympic and World Championships – Part 1: flatwater (now sprint): 1936–2007 at WebCite (archived 2009-01-21). Arxius addicionals: Wayback Machine (archived 2010-01-05).
* http://www.canoeicf.com/site/canoeint/if/downloads/result/Pages%2042-83%20from%20Medal%20Winners%20ICF%20updated%202007.pdf?MenuID=Results%2F1107%2F0%2CMedal%5Fwinners%5Fsince%5F1936%2F1510%2F0 ICF medalists for Olympic and World Championships – Part 2: rest of flatwater (now sprint) and remaining canoeing disciplines: 1936–2007 at WebCite (archived 2009-11-09)
# Yang Yi

* Aquest article tracta sobre ministre del període dels Tres Regnes. Si cerqueu l'escriptor contemporani, vegeu «Yang Yi (escriptor)».
Yang Yi :
| Xinès tradicional: | Xinès tradicional: | 楊儀 |
| Xinès simplificat: | Xinès simplificat: | 杨仪 |
    En aquest nom xinès, el cognom és Yang (楊).
Yang Yi, nom de cortesia Weigong 威公, (AD ? - 235) va ser un ministre del període dels Tres Regnes de la història de la Xina. Ell provenia de Xiangyang i era originalment part de Cao Wei, emperò més tard va desertar a Guan Yu, que el va manar a Liu Bei. A Liu Bei li va agradar molt Yang Yi després de conèixer-lo per primera vegada i el va mantindre al seu costat nomenant-lo com Oficial General al Comandament de l'Esquerra (左將軍兵曹掾), i més tard convertint-se en emperador, Yang Yi fou fet Secretari Imperial (尚書). El Secretari Imperial era el responsable de la redacció dels edictes imperials; rebent les instruccions des dels més alts nivells del govern; de vegades podia servir per investigar els casos d'acusació. El Secretari del Prefecte Imperial guanyava un sou de mil shi.
Yang Yi va participar en les Expedicions del Nord de Shu sota el comandament de l'estrateg Zhuge Liang. Ell i Wei Yan no es portaven bé, i només la direcció de Zhuge Liang els impedia lluitar entre si per complet.
Quan Zhuge Liang va morir durant la seva campanya final contra Cao Wei, Yang Yi i Wei Yan entraren en conflicte sobre la conveniència de seguir les ordres de Zhuge de retirar-se. El seu desacord finalment va esclatar en una batalla en tota regla, que a la fi Yang Yi va guanyar. Ell també mataria a tota la família de Wei Yan poc després.
Yang Yi més tard va ser expulsat de la cort per queixar-se del seu rang actual. Va ser empresonat més tard per les seves crítiques difamatòries sobre Shu Han, i es va suïcidar a la presó.

## Notes

* 1 2 «Yang Yi (Weigong) - San Guo Zhi (Records of the Three Kingdoms) Biography - English Translation». [Consulta: 16 desembre 2017].
* ↑ La Info ha sigut treta del Later Han Civil Administration de Rafe De Crespigny.

## Vegeu també

* Tres Regnes
* Personatges dels Tres Regnes
* Registres dels Tres Regnes
* Romanç dels Tres Regnes
# Zarapicos

Zarapicos és un municipi de la província de Salamanca a la comunitat autònoma de Castella i Lleó. Limita al Nord amb Almenara de Tormes, a l'Est amb El Pino de Tormes, al Sud amb Porteros (Carrascal de Barregas) i a l'Oest amb San Pedro del Valle.

## Demografia

Evolució demogràfica :
| 1991 | 1996 | 2001 | 2004 |
| 78 | 70 | 69 | 95 |

## Enllaços externs

* Enllaç a Wikisalamanca
# Walt Disney Studios Motion Pictures

Walt Disney Studios Motion Pictures és una companyia americana de distribució de pel·lícules i sèries de televisió subsidiària de The Walt Disney Company, fins a 2007 coneguda com a Buena Vista Pictures Distribution, Inc.

## Història

Des de 1953, les produccions de Walt Disney han estat distribuïts per Columbia Pictures, United Artists i RKO Radio Pictures. Però va haver una disputa entre Walt Disney i el seu germà Roy Disney, fent que Roy Disney fundés una divisió anomenada Buena Vista Film Distribution Company, Inc. perquè aportés ajuda en la distribució de les seves pel·lícules.
El nom de la companyia prové del carrer Buena Vista, on la seu de Walt Disney està situat a Burbank, Califòrnia.
El 2002 la Disney va crear distribuidora la Walt Disney Studios Motion Pictures per al llançament de les seves pel·lícules a partir d'aquesta distribuidora, però van mantenir el nom de Buena Vista per a algunes de les distribucions en DVD i per a produccions estrenades directament en vídeo.

## Pel·lícules

La companyia distribueix totes les pel·lícules de Walt Disney i les seves subsidiàries (Walt Disney Pictures, Touchstone Pictures, Hollywood Pictures, DisneyToon Studios, ABC Studios, Miramax Films, Pixar Animation Studios) i també companyies independents relacionades amb aquestes com Spyglass Entertainment.

## Referències

* ↑ «Disney compra su sexto estudio para desarrollar videojuegos» (en castellà). El Imparcial, 15-04-2008. [Consulta: 24 octubre 2020].
* ↑ Disney elimina la marca Buena Vista. (anglès)
# Walt Frazier

Walter "Clyde" Frazier és un exjugador professional de bàsquet estatunidenc de la dècada dels 70. Va nàixer el 29 de març de 1945 a Atlanta, Geòrgia. Va jugar durant 13 temporades en l'NBA, deu d'elles per als New York Knicks. En l'actualitat és comentarista esportiu a la televisió.

## Enllaços externs

* Página de Walt Frazier en la web del Basketball Hall of Fame (anglès)
* Estadístiques de Walt Frazier (anglès)
| Precedit per: Bob Lanier | MVP de l'All-Star Game 1975 | Succeït per: Dave Bing |
# Zosterop de Finsch

El zosterop de Finsch (Zosterops finschii) és un ocell de la família dels zosteròpids (Zosteropidae). Habita boscos, vegetació secundària i praderies a les illes Palau (excepte l'illa d'Angaur).

## Referències

* ↑ «Zosterop de Finsch». Cercaterm. TERMCAT, Centre de Terminologia. Rev. 20/12/2021(català)
# Ángel de Tomás Aguirre

Ángel de Tomás Aguirre, conegut al món del futbol pel seu segon cognom Aguirre, (Irun, 1 de març de 1933 - Granollers, 6 d'abril de 2018) és un antic futbolista basc, format futbolísticament a Catalunya, de la dècada de 1950.

## Trajectòria

Basc de naixement, es traslladà de ben jove a Granollers amb la seva família. Fou en aquesta ciutat on es formà com a futbolista, començant a destacar a l'Esport Club Granollers, equip en el qual jugà durant quatre temporades. L'any 1954 fou fitxat pel RCD Espanyol, que immediatament el cedí al CE Sabadell, on jugà durant quatre temporades, totes elles a Segona, on jugà 89 partits de lliga en els quals marcà 30 gols. Durant la temporada 1957-58 retornà a l'Espanyol, on romangué fins a 1961, havent disputat 61 partits a primera divisió, i 10 partits de Copa. La temporada 1961.62 fou traspassat al CD Tenerife, però la següent decidí tornar a casa, fitxant pel CE Europa.

## Referències

* 1 2 3 «Angel de Tomás Aguirre». Mundo Deportivo, 19-08-1954. [Consulta: 1r abril 2015].
* ↑ «Luto en el Espanyol». RCD Espanyol, 08-04-2018. [Consulta: 8 abril 2018].
* 1 2 3 «Aguirre jugó con los dos». Mundo Deportivo, 12-05-1991. [Consulta: 1r abril 2015].
* 1 2 3 «Breve charla con Ángel de Tomás Aguirre». Mundo Deportivo, 26-01-1963. [Consulta: 1r abril 2015].
* ↑ «Fitxa d'Aguirre». Periquito.cat. [Consulta: 1r abril 2015].

## Enllaços externs

* Perfil a BDFutbol
# Çaldiran

Çaldiran (antigament Čaldiran) és una plana al nord-oest de l'Azerbaidjan iranià a la frontera amb Turquia, famosa per la batalla decisiva lliurada el 23 d'agost de 1514 en què els otomans van obtenir una gran victòria sobre els safàvides perses.
La campanya va posar fi a l'amenaça persa sobre l'Àsia Menor otomana per força temps, però els safàvides en la seva retirada van emprar la tàctica de la terra cremada, i encara que Selim I va poder entrar a Tabriz el 7 de setembre, a cap d'una setmana es va retirar cap als seus quarters d'hivern a Amasya. A l'any següent els otomans van poder annexionar l'emirat de Dhu l-Kadr (centrat a Elbistan) i ocupar el Kurdistan i el Diyar Bakr.

## Referències

* 1 2 McCaffrey, Michael J. «Çaldiran». A: Encyclopædia Iranica (en anglès).
# Ángel Luis Viña Berlanga

Ángel Luis Viña Berlanga (Madrid, 24 de febrer de 1987) és un jugador de futbol espanyol que actualment juga per l'Auckland City FC en el Campionat de Futbol de Nova Zelanda. Juga com a defensa.

## Trajectòria esportiva

Després de jugar a Espanya per 5 anys amb l'equip de Tercera Divisió CF Rayo Majadahonda, Ángel Luis Viña Berlanga decidí anar de vacances cap a Austràlia amb esperances d'aconseguir un contracte professional futbolístic, però quasi erròniament arribà a Nova Zelanda. Després d'haver sentit que un compatriota espanyol —Ramon Tribulietx— era l'entrenador de l'Auckland City FC, el contactà online i fou ofert una fase de pràctica amb l'equip.
Fou el seu debut en la primera ronda de la temporada 2010-2011 del Campionat de Futbol de Nova Zelanda en la qual l'Auckland City guanyà contra el Waikato FC per un 3 a 2. El seu primer gol pel club el va marcar unes quantes rondes després, en una victòria per un 3 a 1 contra el YoungHeart Manawatu. Va formar part de l'equip de l'Auckland City que viatjà al Japó que participà en el Campionat del Món de Clubs 2011 després de sofrir apendicitis. L'Auckland City acabà perdent en el seu primer i últim partit del torneig en un partit que resultà en un 2 a 0 a favor de l'equip japonès Kashiwa Reysol.

## Palmarès

* Lliga de Campions de l'OFC (2): 2010-11, 2011-12.

## Referències

* ↑ (anglès) Ahern, PJ: «Interview with Angel Vina Berlanga Arxivat 2011-02-11 a Wayback Machine.». Aucklandcityfc.com. [Consulta: 19/02/2012.]
* ↑ (anglès) «Mulligan opens ASB Premiership with a bang». Campionat de Futbol de Nova Zelanda. [Publicació: 16/10/2010.] [Consulta: 19/02/2012.]
* ↑ (anglès) Pearce, Bob: «City back on track». Campionat de Futbol de Nova Zelanda. [Publicació: 11/12/2010.] [Consulta: 19/02/2012.]
* ↑ (anglès) «Soccer: Mix of youth and experience for Auckland City». The New Zealand Herald. [Publicació: 24/11/2011.] [Consulta: 19/02/2012.]
* ↑ (anglès) Vannisselroy, Brenton: «Berlanga cleared for Auckland City». News Talk ZB. [Publicació: 28/11/2011.] [Consulta: 19/02/2012.]
* ↑ (anglès) «Reysol advance as Auckland ousted Arxivat 2012-01-10 a Wayback Machine.». FIFA.com. [Publicació: 08/12/2011.] [Consulta: 19/02/2012.]

## Vegeu també

* El futbol a Espanya
* El futbol a Nova Zelanda

## Enllaços externs

* (anglès) Perfil i informació d'Ángel Luis Viña Berlanga en la pàgina web oficial de l'Auckland City Arxivat 2015-12-22 a Wayback Machine.
* (anglès) Perfil i informació d'Ángel Luis Viña Berlanga a transfermarkt.co.uk
# Şebnem Ferah

Şebnem Ferah (Yalova, 12 d'abril de 1972) és una cantautora de música rock turca.

## Referències

* ↑ http://www.kibrisgazetesi.com/?p=798448
* ↑ http://www.sabah.com.tr/kultur_sanat/2015/11/09/sebnem-ferah-icin-beste-yazdi
# Çò des de Sòpena

Çò des de Sòpena és una casa de Viella, al municipi de Vielha e Mijaran (Vall d'Aran), inclosa a l'Inventari del Patrimoni Arquitectònic de Catalunya.

## Descripció

Çò des de Sòpena és l'exemple d'un habitatge de planta i tipologia tradicional aranesa, en un medi urbà. Casa de secció quadrangular, adossada a una banda a la borda i exempta en l'altra, separada per un "carís". La façana presenta un sòcol amb la lluernera de la cava, i obertures de fàbrica en dues plantes. Damunt de la cornisa les golfes amb dues lucanes i una xemeneia. La coberta d'encavallades de fusta suporta una teulada de pissarra, de dos vessants.
La porta és de fusta pintada de color verd destaca sobre l'arrebossat emblanquinat. Les fulles de la porta són dividides per motllures que determinen plafons rectangulars,verticals i apaïsats, alternativament, decorats amb diversos motius. El pom presenta també un treball remarcable. Damunt de la porta compareix esculpit un escut nobiliari que segueix la forma del quadrilong hispànic, presidit per una corona amb cinc perles a la base. Els quarters d'aquest escut contenen un castell, una mena de boc, un lleó i dues espases creuades, respectivament.

## Història

Pèir Sopena apareix en els Compdes de Viella l'any 1565. Aquest llinatge va destacar en la guerra dels Segadors, de manera que apareix llavors el doctor Pau Sopena com a rector de Viella i síndic general de la Vall (1649), mentre que Pere Sopena va demostrar ser un partidari ferm de Felip IV de Castella quan va participar en l'assalt de Castella i Lleó.

## Referències

* 1 2 3 «Çò des de Sòpena». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2016].
# Çò deth Ignasi

Çò deth Ignasi és una casa de Vilamòs (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Presenta una secció rectangular adossada al terraplè de manera que les façanes paral·leles a la "capièra" que difereixen considerablement, un pis en la superior i tres en la inferior. En la primera, s'hi conserva l'antiga sortida del polader. La segona precedida d'un portal lateral que dona accés al pati, a les bordes, manté l'estructura d'una clavaguera exterior. Així doncs, la façana principal s'orienta a sol ixent, en la banda del "pènalèr" amb obertures de fusta en les dues plantes, sota "l'humarau". La coberta d'encavallades de fusta suporta un llosat de pissarra de dos vessants, i tresaigües als extrems amb sengles "humenèges". Vora de la porta d'accés es desclou l'antic "horn de pan".

## Referències

* ↑ «Çò deth Ignasi». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 29 març 2019].